NSL วิ่งแรง 4% เก็ง Q2 กำไรนิวไฮ 73 ลบ. โบรกเชียร์ซื้อเป้า 21 บ.
NSL วิ่งแรง 4% ราคาแตะ 17.70 บ. คาดนักลงทุนเข้าซื้อเก็งกำไร คาดกำไรไตรมาส 2/65 ทำนิวไฮ 73 ลบ. โตกว่า 2 เท่าตัว รับรายได้เพิ่มขึ้น โบรกแนะซื้อ ประเมินราคาเป้าหมาย 21 บ. มองผลงานปี 65-66 โตต่อเนื่อง
NSL วิ่งแรง 4% ราคาแตะ 17.70 บ. คาดนักลงทุนเข้าซื้อเก็งกำไร คาดกำไรไตรมาส 2/65 ทำนิวไฮ 73 ลบ. โตกว่า 2 เท่าตัว ลุ้นวิ่งราคาเป้า 21 บ.
22 ก.ค. 2565

ผู้สื่อข่าวรายงานว่า วันนี้ (22 ก.ค.65) ราคาหุ้น บริษัท เอ็นเอสแอล ฟู้ดส์ จำกัด (มหาชน) หรือ NSL ล่าสุด ณ เวลา 15:42 น. อยู่ที่ 17.70 บาท บวก 0.70 บาท หรือ 4.12% สูงสุดที่ระดับ 17.70 บาท ต่ำสุดที่ระดับ 17 บาท ด้วยมูลค่าซื้อขาย 37.73 ล้านบาท

ทั้งนี้ บล.ฟินันเซีย ไซรัส ระบุในบทวิเคราะห์ (22 ก.ค.65) ว่า NSL เป็นเพียงไม่กี่บริษัทในกลุ่มอาหารที่คาดมีกำไรไตรมาส 2/65 อยู่ที่ 73 ล้านบาท เติบโต 9% เมื่อเทียบจากไตรมาสก่อน และ 204.2% เมื่อเทียบจากปีก่อน ทำจุดสูงสุดใหม่ โดยคาดรายได้ปรับขึ้นอย่างแข็งแกร่งจากการ Reopen, เปิดเรียน และนักท่องเที่ยวเริ่มกลับมา ช่วยหนุนการเติบโตของปริมาณขาย แม้เผชิญต้นทุนวัตถุดิบสูงขึ้นทั้งเนื้อสัตว์ น้ำมันปาล์ม และแป้งสาลี แต่มีการปรับขึ้นราคาตั้งแต่ไตรมาส 1/65 ในบาง SKUs ที่ถูกกระทบ ล่าสุดแนวโน้มเดือน ก.ค. ยังสดใสต่อจากช่วงวันหยุดยาว
ทั้งนี้ยังมองว่ากำไรไตรมาส 3/65 น่าจะอ่อนลงเมื่อเทียบจากไตรมาสก่อน ตามฤดูกาล แต่จะโตสูงมากเมื่อเทียบจากปีก่อน เพราะฐานต่ำในปีก่อน และคาดกำไรจะกลับมาเร่งขึ้นในไตรมาส 4/65 เพราะเป็น High Season ด้วยสถานการณ์ทั้งรายได้และผลกระทบต้นทุนดูดีกว่าสมมติฐานปัจจุบันของบล.ฟินันเซีย ไซรัส จึงเริ่มเห็น Upside ต่อประมาณการกำไรปีนี้ราว 5%-8% จากคาดกาไรสุทธิปี 65 ที่ 248 ล้านบาท เติบโต 30% เมื่อเทียบจากปีก่อน และคาดปี 66 เติบโตต่อเนื่อง 15.1% เมื่อเทียบจากปีก่อน คงราคาเป้าหมายปี 65 ที่ 21 บาท (อิง PE 25 เท่า) แนะนำซื้อ